*Муниципаль тур*

**Рус телендә гомуми белем бирү оешмаларының**

**татар төркемнәрендә белем алучы укучылар өчен татар әдәбиятыннан олимпиада биремнәре**

***(2016/2017 нче уку елы)***

**9 нчы сыйныф**

**Үткәрү вакыты – 3 сәгать Максималь балл** – **60**

1. **ӘДӘБИЯТ ТЕОРИЯСЕ**

Язма әдәбият һәм фольклор (халык авыз иҗаты) арасындагы аермалы якларны билгеләгез.

Халык авыз иҗатының «Легенда» (яки «Риваять») җанрына караган әсәрләрнең үзенчәлекләрен языгыз. Фикерегезне мисаллар белән дәлилләгез.

***12 балл***

**II. ӘДӘБИЯТ ТАРИХЫ**

1. **Әдәби-тарихи характердагы тестларга җавап языгыз.**

**1) Түбәндәге әсәрләрнең авторларын тәңгәл китерегез:**

а) «Кем җырлады?» а) Һади Такташ

б) «Буранда» б) Әмирхан Еники

в) «Алсу» в) Шәриф Камал

г) «Кеше китә, җыры кала» г) Мөхәммәт Мәһдиев

***4 балл***

**2) Түбәндәге әсәрләрнең авторын, жанрларын языгыз:**

а) «Җилкәннәр җилдә сынала» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

б) «Беренче театр» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

в) «Мокамай» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

г) «Сөю-сәгадәт» \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***4 балл***

**3) Г.Ибраһимовныкы булмаган әсәрне билгеләгез:**

а) «Сөю сәгадәт» в) «Алмачуар»

б) «Матурлык» г) «Табигать балалары»

***2 балл***

**4) «Кеше китә, җыры кала» әсәренең авторын билгеләгез:**

а) Гомәр Бәширов в) Мөхәммәт Мәһдиев

б) Мирсәй Әмир г) Шәриф Камал

***2 балл***

**5) Язма әдәбият жанрларын билгеләгез:**

а) поэма, хикәя, бәет, риваят в) хикәя, драма, роман, шигырь

б) әкият, бәет, мәкаль, повесть г) поэма, легенда, җыр, баллада

***2 балл***

1. **Бирелгән сүзләрне җыеп, шигырь юлларын төзегез. Авторын, шигырьнең исемен билгеләгез, әлеге шигырьдәге хис-тойгылар турында языгыз.**

Кешелегең белән, Ни үтсә дә, Эзе калсын, синең кулыңнан. Көчлелегең

белән горурланма! керсез намусыңның, горурлан!

1. ***балл***
2. **Китерелгән өзекне укыгыз һәм биремнәргә җавап языгыз:**

«Бу бәйләм, хәзерге вакытта үсә торган чәчәкләрнең һәр төрлесеннән оештырылып, килешле тезелгән, матур бәйләнгән иде. Хәят чәчәкләрне алып, йөзенә якынрак китерде дә күзләре белән Михаилга рәхмәт белдерде. Чәчәкләр Хәятка карап көләләр һәм әллә кай җирләреннән генә аның борынына берничә исне берьюлы сирпеп торалар иде.

Михаил, сынын ия төшеп, Хәятка култыгын бирде. Алар алдагылар артыннан китмәделәр: читкә аерылып киткән бер юлга чыктылар. Таррак кына, кызыл ком белән түшәлгән бу юлның як-якларында озын һәм эре агачлар тезелеп, батып бара торган кояшның кызгылт нур тамчыларын челтәрләндереп тектерәләр, чит-читкә утыртылган резедалар көчле исләре белән юл өстендәге бөтен һаваны аңкыталар; яфраклар арасына яшеренгән кошчыклар адәмнәр аңламый торган җырларын көйлиләр дә бөтен бу юл, бу кызыл тамчылы нур һәм бу резедаларның тормышларына бер серлелек бирәләр иде».

1. Әлеге өзек алынган әсәрнең **авторын, исемен, жанрын** күрсәтегез;
2. «**Чәчәкләр Хәятка карап көләләр** һәм әллә кай җирләреннән генә аның борынына берничә исне берьюлы сирпеп торалар иде» җөмләсендә кулланылган сурәт чарасының (тропның) төрен билгеләгез.
3. Өзектә **табигать күренешләрен сурәтләүне** ачыклаган әдәби төшенчәне языгыз.

***10 балл***

**III. ИҖАДИ БИРЕМ**

**Әлеге әсәрнең төп герое - Хәятнең язмышы, аның гаилә коруга мөнәсәбәте турында фикер йөртеп, кыска инша языгыз.**

***12 балл***